FK Kozara Gradiška

FK Kozara je nogometni klub iz Gradiške, Bosna i Hercegovina. Trenutno se takmiči u Prvoj ligi Republike Srpske.

 Historija 

 Vrijeme Jugoslavije 
Prvi fudbalski klub u Gradišci je osnovan 1913. godine pod imenom "LK Vihor". Do početka drugog svjetskog rata klub je često mjenjao ime (LK Sloga, LK Sava, Karađorđe, pa ponovo Sloga), da bi u junu 1945. konačno osnovan Fudbalski klub Kozara. Inicijativni odbor su činili Vaso Dukić, Vaso Petrović, Vojo Petrović, Vlado Pjatnicki i Joja Kapetanović.

Prvo takmičenje je počelo u jesen 1946. u novoformiranom ligaškom prvenstvu Banjalučkog okruga. Prvu generaciju igrača su činili Vlado Pjatnicki, Krešo Fuks, Vojo Petrović, Vaso Petrović, Mehmed Ramić, Smail Hasanbegović, Đulaga Kozarčanin, Berto Sertić, Salih Osmić, Pero Radić, Ranko Milaković, Antun Senta, Mujo Bošnjak, Slavko Prčić, Hakija Sokol, Adem Tatarević i Joško Olah.

Kozara je početkom pedesetih godina nastavila takmičenje u ligi Banjalučkog podsaveza, a kasnije je bila član Banjalučke Međupodsavezne lige u kojoj je sezone 1964/65. godine bila prvak u prvoj grupi, i razigravala su za ulazak u viši rang ali je bilo uspješnije Jedinstvo iz Bihaća. Poslije neuspjeha, Kozara se 1967/68. godine takmičila u Međuopštinskoj ligi i te godine postala je prvak i veoma brzo se vratila u Banjalučku zonsku ligu. Veliki uspjeh Kozara je ostvarila u sezoni 1970/71. godine kada je postala prvak Krajiške zonske lige i po prvi put postala drugoligaš. Prvi drugoligaški meč Kozara je odigrala 22. avgusta 1971. godine sa Željezničarom iz Maribora, koga je savladala sa 2:1. Tu historijsku utakmicu odigrali su: Crnec, Kovačević, Kovač, Zeničanin, Teljigović, Berić, Timarac, Ćatić (Tabaković), Vuleta, Vejzović i Bilanović. U Drugoj ligi Kozara se zadržala do 1975. godine kada je osvojila šesnaesto mjesto i ispala iz lige.

Do 1975. godine Kozara se takmiči u Republičkoj ligi Bosne i Hercegovine. Nakon osvajanja lige 1981. klub se vraća u Drugu saveznu ligu, gdje provodi dvije sezone. Do početka rata 1992., Kozara se takmiči u Republičkoj i Međurepubličkoj ligi.

 Kozara danas 
Od 1975. godine Kozara se takmičila u Republičkoj ligi BiH i povratak u drugoligaško društvo ostvarila je 1981. godine, kada je postala prvak Republičke lige BiH, a u Drugoj saveznoj ligi provela je dvije godine. Povratak među drugoligaše izborili su: Enver Catić, Mursel Šerifović, Slavko Lazović, Zoltan Dudaš, Dževad Unkić, Slobodan Kuljanin, Mate Mandžukić, Emir Hadžić, Dino Omerhodžić, Ivan Bedi, Irfan Trešnjić. Do 1992. godine Kozara se takmičila u Republičkoj i Međurepubličkoj ligi, sve do izbijanja rata u Bosni i Hercegovini. Formiranjem FSRS i NFSBiH Kozara je uvrštena u Prvu ligu Republike Srpske 1995/96. godine u grupu Zapad i u prvoj sezoni osvojila je treće mjesto. Od sezone 1997/98. godine igrala se zajednička Prva liga u kojoj Kozara zauzima tek deseto mjesto. Međutim, u narednim sezonama Kozara pruža znatno bolje igre i plasmane, a najbolji plasman zauzima 2001/02. gpodine kada osvaja drugo mjesto, i prelazi sa još zajedno pet ekipa Prve lige u novoformiranu Premijer ligu Bosne i Hercegovine.

U Premijer ligi odigrala je samo jednu sezonu 2002/03. godine kada je bila tek petnaesta na kraju prvenstva i tako se vratila u Prvu ligu RS. Kozara je uspjela da se vrati u Premijer ligu 2011. godine, ali je se ponovo zadržala tek jednu sezonu. U Kupu Bosne i Hercegovine uspjela je da stigne do četvrtfinala 2003/04. godine kada je ispala poslije dve utakmice od Borca iz Banje Luke. Najveći uspjeh Kozara je zabilježila u Kupu Republike Srpske, koga je uspjela tri puta da osvoji i to 1993/94, 1999/00. i 2000/01. godine, i još dva puta igrala je u finalu 2001/02. i 2009/10. godine.

 Stadion 

FK Kozara svoje utakmice igra na Gradskom Stadionu u Gradišci. Kapacitet stadiona je 6000 gledalaca.

 Navijači 
Navijači Kozare se zovu "Žabari".

 Ekipa 

 Trenutni sastav 

 Treneri 

 Dragan Vukša
 Cvijetin Blagojević
 Ilija Miljuš
 Borče Sredojević
 Vinko Marinović
 Ile Perišić
 Vlado Jagodić
 Miloš Pojić

 Reference 

Kozara
Kozara
Kozara